หาที่ทำศูนย์สุนัขจรจัดเพิ่ม เสนอทำในฝั่งธนฯ-หลังศูนย์ประเวศ ทับทันรับไม่ไหว
รายงานข่าวจากศาลาว่าการ กทม. แจ้งว่า ในการประชุมผู้บริหาร กทม. ครั้งที่ผ่านมา สำนักอนามัยได้รายงานแนวทางการจัดหาศูนย์พักพิงสุนัขจรจัดเพิ่มเติมในพื้นที่กรุงเทพมหานคร เนื่องจากปัจจุบันกรุงเทพมหานครยังได้รับเรื่องร้องเรียนจากประชาชนเกี่ยวกับปัญหาเหตุเดือดร้อนรำคาญจากสุนัขจรจัดอย่างต่อเนื่อง โดยแบ่งเป็นเหตุเดือดร้อนรำคาญ ร้อยละ 93 ก้าวร้าวดุร้าย ร้อยละ 67 สงสัยโรคพิษสุนัขบ้า ร้อยละ 0.3 และจำนวนสัตว์ที่เสียชีวิตด้วยโรคพิษสุนัขบ้าในรอบ 5 ปีที่ผ่านมา (2558-62) มีจำนวน 22 32 47 18 และ 6 ตัวตามลำดับนอกจากนี้ ศูนย์ควบคุมสุนัขกรุงเทพมหานครทั้ง 2 แห่ง คือ ศูนย์ประเวศ พื้นที่ 13 ไร่ และศูนย์ จ.อุทัยธานี พื้นที่ 200ไร่ มีสุนัขอยู่เป็นจำนวนมาก จึงควรมีการเพิ่มศูนย์ควบคุมและพักพิงสุนัขในพื้นที่กรุงเทพมหานคร เป็นให้เป็นศูนย์พักพิงสุนัขขนาดเล็ก ในพื้นที่กลุ่มเขตละ 1 แห่ง รองรับสุนัขไม่เกิน 400 ตัว เพื่อให้สะดวกต่อการกักกัน ควบคุมโรค และให้สุนัขได้ดำรงชีวิตได้อย่างเหมาะสม ถูกสุขลักษณะก่อนส่งต่อไปยังศูนย์ จ.อุทัยธานี ทั้งนี้ ได้ประสานให้แต่ละกลุ่มเขตจัดหาพื้นที่ว่างเปล่า เนื้อที่ขนาดไม่น้อยกว่า 1 ไร่ จำนวนกลุ่มเขตละ 1 แห่ง โดยสำนักอนามัยและสำนักงานเขตจะร่วมกันพิจารณาความเหมาะสม และออกแบบศูนย์รายงานข่าวแจ้งว่า เรื่องนี้ที่ประชุมมอบหมายให้สำนักอนามัยประสานสำนักงานเขตในพื้นที่ฝั่งธนบุรีก่อน เนื่องจากในพื้นที่ฝั่งธนยังไม่มีศูนย์ ประกอบกับในพื้นที่กรุงเทพกลางและกรุงเทพใต้อาจจัดหาพื้นที่ได้ยากเนื่องจากเป็นแหล่งที่อยู่อาศัย และแหล่งธุรกิจ โดยสถานที่จะจัดตั้งเป็นศูนย์ต้องเป็นพื้นที่ห่างไกลชุมชน ไม่ก่อให้เกิดความเดือดร้อนกับประชาชนในอนาคต.
ในการประชุมผู้บริหาร กทม. ครั้งที่ผ่านมา สำนักอนามัยได้รายงานแนวทางการจัดหาศูนย์พักพิงสุนัขจรจัดเพิ่มเติมในพื้นที่กรุงเทพมหานคร เนื่องจากปัจจุบันกรุงเทพมหานครยังได้รับเรื่องร้องเรียน
สุนัขจรจัด,ศูนย์พักพิงสุนัขจรจัด,สำนักอนามัย,หมาจรจัด,ศูนย์ควบคุมสุนัขกรุงเทพมหานคร,ศูนย์พักพิงสุนัข,ข่าววันนี้